**Saistošo noteikumu projekta “Grozījumi Liepājas valstspilsētas pašvaldības domes 2024. gada 19. septembra saistošajos noteikumos Nr. 31 “Par kārtību, kādā tiek saskaņota ielu tirdzniecība, sabiedriskās ēdināšanas pakalpojumu sniegšana un noteikta pašvaldības nodeva par ielu tirdzniecību publiskās vietās Liepājas valstspilsētā” paskaidrojuma raksts**

|  |  |
| --- | --- |
| **Paskaidrojuma raksta sadaļa** | **Norādāmā informācija** |
| 1. Mērķis un nepieciešamības pamatojums
 | Liepājas valstspilsētas pašvaldības domes 2024. gada 19. septembra saistošo noteikumu Nr. 31 “Par kārtību, kādā tiek saskaņota ielu tirdzniecība, sabiedriskās ēdināšanas pakalpojumu sniegšana un noteikta pašvaldības nodeva par ielu tirdzniecību publiskās vietās Liepājas valstspilsētā” (turpmāk – saistošie noteikumi) grozījumu mērķis ir atbalstīt uzņēmēju vēlmi veikt ielu tirdzniecību no mehāniskajiem transportlīdzekļiem, kuru pilna masa kopā ar piekabi pārsniedz 5000 kg vietās, kurās, ievērojot normatīvajos aktos noteiktās prasības un ierobežojumus attiecībā uz transportlīdzekļu masas ierobežojumiem, tas ir atļauts.Pēc saistošo noteikumu nosūtīšanas izvērtēšanai Viedās administrācijas un reģionālās attīstības ministrijai (turpmāk – VARAM), 2024. gada 21. oktobrī tika saņemta VARAM vēstule Nr. 11-18/6259 “Par saistošajiem noteikumiem”, kurā VARAM vērsa uzmanību uz vairākiem būtiskiem aspektiem, kuri šajos grozījumos ir iekļauti:izdošanas tiesiskā pamatojuma daļa tiek izteikta jaunā redakcijā;svītroti saistošo noteikumu 26. punkts, 49.1., 49.9., 49.10. apakšpunkti. |
| 1. Fiskālā ietekme uz pašvaldības budžetu
 | Noteikumu īstenošanai nav būtiskas fiskālās ietekmes uz pašvaldības budžetu. Prognozējams, ka palielināsies ieņēmumu daļa, iekasējot nodevas par tirdzniecības atļauju izsniegšanu.Papildu resursi, lai nodrošinātu saistošo noteikumu izpildi, nav nepieciešami. |
| 1. Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī plānotā regulējuma ietekme uz konkurenci
 | Nav manāmas ietekmes uz apkārtējo vidi un iedzīvotāju veselību.Minētā mehāniskā transportlīdzekļa svara ierobežojuma atcelšana paplašinās iespēju uzņēmējiem veikt tirdzniecību, tādējādi, veicinot uzņēmējdarbības attīstību pilsētā.  |
| 1. Ietekme uz administratīvajām procedūrām un to izmaksām
 | Ietekme nemainās. |
| 1. Ietekme uz pašvaldības funkcijām un cilvēkresursiem
 | Saistošo noteikumu izpildes nodrošināšanai nav nepieciešams veidot jaunas pašvaldības institūcijas, darba vietas. |
| 1. Informācija par izpildes nodrošināšanu
 | Saistošo noteikumu izpildes nodrošināšanā netiek paredzēta jaunu institūciju izveide, esošo likvidācija vai reorganizācija.Saistošo noteikumu izpildi nodrošina Liepājas Centrālā administrācija, Liepājas Nekustamā īpašuma pārvalde, Liepājas būvvalde, Liepājas Komunālā pārvalde un Liepājas pašvaldības policija esošo funkciju un uzdevumu ietvaros.Izpildes nodrošināšana tiks veikta esošā budžeta ietvaros.Saistošie noteikumi tiks publicēti oficiālajā izdevumā “Latvijas Vēstnesis” un pašvaldības tīmekļvietnē [www.liepaja.lv](http://www.liepaja.lv). |
| 1. Prasību un izmaksu samērīgums pret ieguvumiem, ko sniedz mērķa sasniegšana
 | Saistošie noteikumi ir piemēroti iecerētā mērķa sasniegšanai un paredz tikai to, kas tam ir vajadzīgs.Saistošo noteikumu prasības un to izpilde neradīs papildu izmaksas pašvaldībai.Pašvaldības izraudzītie līdzekļi ir leģitīmi un rīcība ir atbilstoša augstākstāvošiem normatīviem aktiem. |
| 1. Izstrādes gaitā veiktās konsultācijas ar privātpersonām un institūcijām
 | Saistošo noteikumu projektu grozījumi ir ierosināti pēc diskusijām ar uzņēmējiem un ņemot vērā izteikto vēlmi veikt tirdzniecību no mehāniskajiem transportlīdzekļiem, kuru pilna masa kopā ar piekabi pārsniedz 5000 kg.Sabiedrības viedokļa noskaidrošana tiks veikta atbilstoši Pašvaldību likuma 46. panta trešajā daļā noteiktajam – informācija ievietota pašvaldības oficiālajā tīmekļvietnē www.liepaja.lv un sniegta iespēja ikvienam interesentam iesniegt savus priekšlikumus un komentārus.Šī sadaļa tiks papildināta pēc sabiedrības viedokļa noskaidrošanas. |

 Domes priekšsēdētājs Gunārs Ansiņš